**Cărarea nopții**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cărarea nopții

La-nceputul nopţii albe, printre frunzele-adormite,

ultima ce-aluneca să dispară jos în vale,

sub o lupă de destin, pe cărări nedefinite,

era umbra grea de somn, din coroanele ovale.

Lunecarea se-nfășoară pe un fir subţire-verde,

ce-n risipă amăgeşte negrului transfigurarea,

prelungire ce în noapte, sub secunde lin se pierde,

umbra-n atmosferă curge, definind nopţii cărarea.

Din imagini conturate, luna cu a nopții vrajă,

amăgeşte-n jos pădurea, pomii parcă-s uriaşi,

unde pe cărarea nopţii, neclintiți ei stau de strajă,

însoțind destinul umbrei, în somnul frunzelor rămași!